Kate Beckinsale

Keitė Bekinseil (; g. 1973 m. liepos 26 d. Londone) – Anglijos aktorė, labiausiai žinoma savo vaidmenimis filmuose „Perl Harboras“ ir „Van Helsingas“.

 Šeima 
180px|thumb|left|Keitė 2007 m.
Kathrin Romany Beckinsale gimė 1973 m. liepos 26 d. Londone, Judy Loe ir Richard Beckinsale šeimoje. Abu jos tėvai buvo aktoriai, motina ir dabar vaidina įvairiuose britų televizijos filmuose. Tėvas, kilęs iš Notingamo, buvo populiarus septintojo dešimtmečio Britanijos aktorius, vaidinęs populiariose to meto komedijose, mirė nuo širdies smūgio 1979 m., sulaukęs 31-erių. Keitės prosenelis iš tėvo pusės yra kilęs iš Mianmaro.

Ji lankė privačią „Godolphin and Latymer“ mokyklą. Paauglystės metais Keitė du kartus laimėjo W. H. Smith vardo Jaunųjų rašytojų konkursą: pirmą kartą už tris trumpas noveles, antrąjį – už tris eilėraščius. Vėliau sekė maištingasis laikotarpis, kurį lydėjo problemos dėl anoreksijos ir rūkymo. Šios priklausomybės Kate neatsikratė iki šiol.
Vėliau ji studijavo Oksforde prancūzų ir rusų literatūrą, tačiau mokslų nebaigė, nusprendusi pasekti tėvų pėdomis ir atsidėti aktorės karjerai.

 Aktorės karjera 
Pirmuoju Keitės vaidmeniu tapo pasirodymas filme apie Antąjį pasaulinį karą „One Against the Wind“ 1991 m. Filmavimas vyko Liuksemburge vasarą, o ekranuose pasirodė metų pabaigoje.

Dar tebesimokant Oksforde, jai buvo pasiūlytas vaidmuo Kenneth Branagh filme „Much Ado About Nothing“ pagal Viljamo Šekspyro pjesę. Studijų metais ji suvaidino dar trijuose filmuose. 1994 m. ji kartu su Kristianu Beilu vaidino filme „Prince of Jutland“, vėliau, 2002 m., jie vėl susitiko filmuojant dramą „Laurel Canyon“. Kurį laiką Kate negalėjo apsispręsti dėl studijų, kurias laikė galimybe ir priemone plėsti akiratį. Trečiaisiais metais ji pagal mainų programą kurį laiką gyveno Paryžiuje, kur vėliau pasiliko dar kuriam laikui. Būnant čia, Kate ir apsisprendė tapti aktore.

1995 m. filme „Haunted“ Kate vaidino su legendiniu britų aktoriumi Džonu Gilgudu. Po metų ji buvo pakviesta vaidmeniui filme „Emma“ pagal Džeinės Ostin romaną. Po to sekė keli vaidmenys keliuose žiūrovų palankumo nesulaukusiuose filmuose „Shooting Fish“ ir „The Last Days of Disco“.

Greta televizijos vaidmenų, Keitė ėmė dirbti ir teatre. 1995 m. ji su „Thelma Holts Theatre Company“ keliavo po Angliją su Antono Čechovo pjese „Kiras“.

Vienas pirmųjų jos vaidmenų Holivude filme „Brakedown Palace“ 1999 m. nesulaukė sėkmės. Tačiau jau 2001 m. ji sulaukė dėmesio atlikusi vaidmenį viename populiariausių metų filmų „Perl Harboras“ po to, kai sutiko jame pakeisti Čarlizę Teron. Po šio vaidmens Keitė sulaukė daug pasiūlymų filmuotis. Kai kurie filmai ir vaidmenys nebuvo vykę, tačiau prisidėjo prie aktorės populiarumo. 2003 m. ji vaidino vampyrę filme „Kitas pasaulis“ ir jo tęsiniuose, o 2004 m. – vampyrų medžiotoją „Van Helsinge“. Tais pačiais metais Avos Gardner vaidmeniui Martino Skorsezės filme „Aviatorius“ jai teko atsikratyti 20 svarų svorio.

 Asmeninis gyvenimas 
1999 m. Keitė Bekinseil su Velso aktoriumi Maiklu Šynu (Michael Sheen) susilaukė dukters Lili Mo Šyn (Lilly Mo Sheen). 2004 m. ji ištekėjo už Lenas Vaismenas (Len Wiseman), su kuriuo susipažino kuriant filmą „Kitas pasaulis“: Lenas buvo režisierius, Keitė – aktorė, o Maiklas Šynas taip pat vaidino šiame filme. 2006 m. Keitė su Lenu vėl kartu dirbo prie filmo tęsinio „Kitas pasaulis. Evoliucija“. Šiuo metu jie gyvena Venecijoje, Kalifornijoje.

Keitė nuolatos patenka į įvairių leidinių gražiausių moterų sąrašus. 2009 m. žurnalas „Esquire“ suteikė jai „Sexiest Woman Alive“ titulą, o „Hello!“ 2002 m. – „England’s #1 Beauty“ vardą.

 Filmografija 
MetaiPavadinimasVaidmuo 1991 One Against the Wind Barbe Lindell 1993 Much Ado About Nothing Hero 1994 Uncovered Julia 1994 Prince of Jutland/Royal Deceit Ethel 1995 Cold Comfort Farm (1995) (TV) Flora Poste Haunted Christina Mariell 1996 Emma Emma Woodhouse 1998 The Last Days of Disco Charlotte Pingress Shooting Fish Georgie Alice Through the Looking Glass Alice 1999 Griūvantys rūmai Darlene Davis 2001 Serendipity Sara Thomas Pearl Harbor Seselė Lt. Evelyn Johnson The Golden Bowl Maggie Verver 2002 Laurel Canyon Alex Elliot 2003 Underworld Selene Tiptoes Carol 2004 The Aviator Ava Gardner Van Helsing Anna Valerious 2006 Click Donna Newman Underworld: Evolution Selene2007Vacancy Amy Fox 2008Snow Angels Annie Marchand Nothing But the Truth Rachel Armstrong 2009 Underworld: Rise of the Lycans Selene Whiteout Carrie Stetko Fragments Carla Davenport Everybody’s Fine Amy 2012 Kontrabanda Kate Farraday Underworld: Awakening Selene Total Recall Lori 2021 Karštakošė gražuolė Lindy

 Apdovanojimai 

MetaiApdovanojimasApdovanojimų kategorijaFilmasRezultatas 1997  Geriausia aktorė  Sitges – Katalonijos filmų festivalis  Shooting Fish   1999  Geriausia antrojo plano aktorė  Londono kritikų rato filmų apdovanojimai  The Last Days of Disco   2001  Film – Choice Chemistry  „Teen Choice“ apdovanojimai]]  Pearl Harbor  2002  Geriausia aktorė  JAV Fantastinių ir siaubo filmų akademija  Serendipity   Geriausias moters vaidmuo  MTV filmų apdovanojimai  Pearl Harbor   Blogiausia ekrano pora (su Ben Affleck ir Josh Hartnett)  Auksinė avietė  Pearl Harbor  2004  Geriausia aktorė  JAV Fantastinių ir siaubo filmų akademija  Underworld   Geriausias transatlantinis debiutinis atlikimas  MTV filmų apdovanojimai    Choice Movie Actress – Drama/Action Adventure  „Teen Choice“ apdovanojimai  Van Helsing   Choice Movie Chemistry  „Teen Choice“ Apdovanojimai  Van Helsing  2005  Outstanding Performance by a Cast in a Motion Picture  Ekrano aktorių gildijos apdovanojimai  The Aviator   Mėgstamiausia veiksmo filmų žvaigždė  „People’s Choice“ apdovanojimai   2006  Geriausia herojė  MTV filmų apdovanojimai  Underworld: Evolution   Movies – Choice Chemistry  „Teen Choice“ apdovanojimai  Click  2007  Choice Movie: Scream  „Teen Choice“ apdovanojimai  Vacancy   Mėgstamiausia veiksmo filmų žvaigždė  „People’s Choice“ apdovanojimai    2008  IGN Babe Election  IGN.com    2008  Geriausia aktorė  „Critics' Choice“ apdovanojimai  Nothing But the Truth  

 Nuorodos 

 Oficiali svetainė 
 Profilis  svetainėje Obuolys.lt

Kategorija:Jungtinės Karalystės aktoriai